**Metodický pokyn č. 27/2022,
ktorým sa stanovuje mechanizmus úpravy ceny v dôsledku zmien nákladov pri projektoch opravy a údržby, pri výstavbe, modernizácie a rekonštrukcie inžinierskych stavieb a budov – zmena zmluvy, rámcovej dohody a koncesnej zmluvy počas jej trvania**

**Článok 1**

1. Ministerstvo dopravy a výstavby Slovenskej republiky (ďalej len „ministerstvo“) vydáva tento metodický pokyn s cieľom stanoviť transparentný mechanizmus úpravy cien v rámci zmluvných podmienok pri projektoch opravy a údržby, výstavby, modernizácie a rekonštrukcie inžinierskych stavieb[[1]](#footnote-1) a budov[[2]](#footnote-2) (ďalej len ,,stavba“), zákaziek, ktoré boli zadané podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, (ďalej „ZVO“) alebo sú obstarávané podľa interných predpisov verejných obstarávateľov a obstarávateľov v súlade so ZVO, u ktorých už uplynula lehota na predkladanie ponúk, v prípade verejných obstarávaní (ďalej len „súťaž“), ktoré
už boli vyhlásené a v prípade verejných obstarávaní, pri ktorých už došlo k podpisu zmluvy
so zhotoviteľom.
2. Metodický pokyn je určený  organizačným útvarom Úradu, ktorým je ministerstvo
a právnickým osobám v zakladateľskej a zriaďovateľskej pôsobnosti ministerstva (rozpočtové organizácie, obchodné spoločnosti s majetkovou účasťou štátu a štátne podnikateľské organizácie), ktoré sú financované úplne alebo čiastočne z verejných prostriedkov, a ktoré zabezpečujú prípravu a realizáciu inžinierskych stavieb a budov financovaných z verejných prostriedkov[[3]](#footnote-3).
3. V zmysle *„Všeobecného metodického usmernenia Úradu pre verejné obstarávanie
k aplikácii §18 ods. 1 písm. c) zákona č. 343/2015 Z. z o verejnom obstarávaní a o zmene
a doplnení niektorých zákonov“* z mája 2022 č. 6/2022 má Metodický pokyn ministerstva
č. 27/2022 za cieľ definovať mechanizmus pre uplatňovanie nárokov zhotoviteľov vzhľadom na nepredvídateľné nárasty cien stavebných materiálov tak, aby bola splnená podmienka preukázania príčinnej súvislosti medzi skokovým nepredvídateľným nárastom vybraných stavebných materiálov spôsobeným pandémiou COVID-19 a vojnou Ruskej federácie na území Ukrajiny.

**Článok 2**

1. Metodický pokyn a mechanizmus úpravy ceny sú verejní obstarávatelia a obstarávatelia (ďalej len „obstarávateľ“)[[4]](#footnote-4) povinní uplatňovať na výpočet hodnoty dodatku zmluvy (navýšení a nárokov) v dôsledku vopred nepredvídateľných zmien nákladov
na stavebné materiály (ďalej len „mechanizmus výpočtu navýšenia“) pri všetkých obstaraných stavbách v zmysle Článku 1, ods. 1.
2. Metodický pokyn a z neho vychádzajúci mechanizmus výpočtu navýšenia stanovuje
3 časové obdobia:
	1. referenčným dlhodobým obdobím (označené ako obdobie „$Obdobie 0$“) je časový úsek od januára 2009 do decembra 2020;
	2. obdobím s výrazným vplyvom pandémie COVID-19 a následných celosvetových narušení výroby a dodávateľsko-odberateľských reťazcov na materiálové náklady zhotoviteľov je časový úsek od januára 2021 do decembra 2021 (označené
	ako obdobie „$Obdobie 1$“);
	3. obdobím s výrazným vplyvom eskalácie napätia a následnej vojny Ruskej federácie na území Ukrajiny na materiálové náklady zhotoviteľov je časový úsek od januára 2022 do ukončenia vojny Ruskej federácie na území Ukrajiny (označené ako obdobie „$Obdobie 2$“).
3. Pre aplikáciu mechanizmu úpravy ceny je rozhodujúcim obdobím kvartál, pričom:
4. referenčným kvartálom (označené ako kvartál „$t\_{0}$“) je kvartál do ktorého spadá kalendárny deň, v ktorý uplynula lehota na predkladanie ponúk do súťaže
na zhotovenie stavby;
5. rozhodujúcim kvartálom (označené ako kvartál „$t$“), je kvartál, v ktorom prebiehala realizácia stavby a za ktorý si zhotoviteľ stavby uplatňuje mechanizmus úpravy ceny;
6. obdobím na výpočet očakávaného rizika (označené ako „$t\_{riziko}$“)
na základe vývoja ceny konkrétneho vybraného stavebného materiálu („$m$“) je obdobie 5 rokov predchádzajúce referenčnému kvartálu „$t\_{0}$“.
7. Zhotoviteľ si môže uplatniť mechanizmus výpočtu navýšenia (výpočet hodnoty dodatku) za kvartály v „$Obdobie 1$“, za kvartály v „$Obdobie 2$“, alebo súčasne za kvartály
v „$Obdobie 1$“ a „$Obdobie 2$“. Vzhľadom na to, že „$Obdobie 2$“ je v čase vydávania tohto metodického pokynu prebiehajúce a neukončené, zhotoviteľ si za dané obdobie môže
za realizáciu v danom období uplatniť viaceré žiadosti s mechanizmom výpočtu navýšenia v dôsledku vopred nepredvídateľných zmien nákladov.
8. Mechanizmus výpočtu navýšenia stanovuje 7 súhrnných predstaviteľov stavebných materiálov (tzv. kotiev), ktoré v sebe obsahujú prislúchajúce vybrané stavebné materiály podľa členenia CPA[[5]](#footnote-5) vo verzii 2015. Tieto materiály boli vybrané tak, že reprezentujú väčšinu nákladov stavby. Použitie vybraných konkrétnych najpoužívanejších stavebných materiálov
má za cieľ zvýšiť adresnosť a rozlíšenie jednotlivých stavieb podľa použitých materiálov,
t. j. adresnejšie reagovať na zmeny cien na trhu materiálov. Zhotoviteľ môže žiadať o navýšenie
za jeden materiál, alebo aj viacero, vzhľadom na preukázateľne nepredvídateľný nárast cien daných stavebných materiálov. Členenie súhrnných predstaviteľov stavebných materiálov
na prislúchajúce materiály, označené ako „$m$“, je nasledovné:
	1. Kamene, piesky:
		1. CPA 08.11 Dekoračné a stavebné kamene, vápenec, sadrovec, krieda a bridlica,
		2. CPA 08.12 Prírodné piesky.
	2. Drevo:
		1. CPA 16.10 Drevo, rezané a hobľované,
		2. CPA 16.21 Dyhy a drevené panely,
		3. CPA 16.23 Ostatné výrobky stavebného stolárstva a tesárstva.
	3. Bitúmenové zmesi:
		1. CPA 19.20 Rafinérske ropné produkty.
	4. Plasty:
		1. CPA 22.21 Dosky, fólie, hadice a profily z plastov,
		2. CPA 22.23 Stavebné výrobky z plastov.
	5. Sklo:
		1. CPA 23.11 Ploché sklo,
		2. CPA 23.19 Ostatné opracované sklo vrátane technického skla.
	6. Betóny, cementy, sadry:
		1. CPA 23.51 Cement,
		2. CPA 23.52 Vápno a sadra,
		3. CPA 23.6 Výrobky z betónu, cementu a sadry.
	7. Železo/kovy:
		1. CPA 24.10 Železo, oceľ a ferozliatiny,
		2. CPA 24.20 Rúry, rúrky, duté profily a príslušenstvo k nim z ocele,
		3. CPA 24.3 Ostatné výrobky prvotného spracovania ocele,
		4. CPA 24.42 Hliník,
		5. CPA 24.44 Meď,
		6. CPA 25.11 Kovové konštrukcie a časti konštrukcií,
		7. CPA 25.93 Drôtené výrobky, reťaze a pružiny,
		8. CPA 26.11 Výroba elektronických komponentov,
		9. CPA 27.3 Výroba drôtov a elektroinštalačných zariadení.
9. Hodnoty v EUR vyjadrení za mernú jednotku (jednotkové ceny) vybraných stavebných materiálov (označené ako „$m$“) odporúčame pre referenčné obdobie stanoviť nasledovnými spôsobmi:
10. Jednotkové ceny vybraných stavebných materiálov (označené ako „$m$“) za referenčné obdobie je možné stanoviť (určiť, posúdiť) na základe znaleckého posudku. Znalecký posudok bude obsahovať jednotkové ceny pre jednotlivé materiály („$m$“) za kvartál „$t\_{0}$“ a tým stanoví základňu ku ktorej budú vypočítané nárasty medzi kvartálmi „$t\_{0}$“ a „$t$“. Znalecký posudok dáva vypracovávať verejný obstarávateľ, obstarávateľ alebo zhotoviteľ.
11. Jednotkové ceny pre vybrané stavebné materiály („$m$“) je možné v prípade dostupných relevantných údajov vypočítať alebo stanoviť z projektovej dokumentácie, z predloženej ponuky vo verejnom obstarávaní (rozbor položky
alebo kalkulačný vzorec) alebo z dokumentov (napríklad výkaz výmer, dokumentácia na realizáciu stavby vrátane jej zmien a úprav) uvedených v zmluve.
12. Jednotkové ceny vybraných stavebných materiálov („$m$“) v rámci stanovených CPA kódov v prípade dostupných relevantných údajov je prípustné stanoviť z predložených faktúr za jednotlivé materiály vymedzené podstatnými dodacími a kvalitatívnymi podmienkami platnosti ceny. Zásadne je nutné zabudovanie týchto materiálov
na stavbe podľa platnej DRS. Použije sa len konkrétna faktúra dodávateľa materiálu zhotoviteľovi, ktorá je časovo najbližšia ku dňu ukončenia lehoty predkladania ponúk do súťaže na zhotovenie predmetnej stavby, a ktorá obsahuje jednotkovú cenu
za materiál. Uvedená jednotková cena sa preindexuje spätne (prevedie) do obdobia „$t\_{0}$“ použitím indexov. Jednotková cena daného materiálu („$m$“) v čase „$t\_{0}$“
sa vypočíta ako podiel hodnoty indexu daného materiálu („$m$“) v kvartáli prislúchajúcemu dňu vystavenia faktúry a hodnoty indexu daného materiálu („$m$“)
v čase „$t\_{0}$“ a výsledok tohto výpočtu je následne použitý na predelenie jednotkovej ceny daného materiálu („$m$“) uvedenej vo faktúre.
13. Do výpočtu mechanizmu navýšenia vstupujú mesačné údaje ŠÚ SR ukazovateľa „*Výrobné ceny vybraných materiálov používaných v stavebníctve podľa členenia CPA: index december 2005=100 [sp1823ms]*“, ktoré sú dostupné na webovej stránke ŠÚ SR[[6]](#footnote-6). Vykazované mesačné údaje je potrebné previesť na obdobie kvartál pre „$t\_{0}$“ a „$t$“ tak, že sa vypočíta aritmetický priemer vykazovaných hodnôt za 3 relevantné mesiace prislúchajúce k obdobiu „$t\_{0}$“ a „$t$“. Vypočítané aritmetické priemery sa matematicky zaokrúhľujú na 3 desatinné miesta.
14. Výslednú hodnotu navýšenia medzi obdobiami „$t\_{0}$“ a „$t$“ podľa mechanizmu navýšenia je možné vypočítať ako súčet navýšení za vybrané stavebné materiály (označené
ako „$m$“). Výpočet navýšenia pre vybrané stavebné materiály („$m$“) je nasledovný:

Výsledná hodnota násobiteľa úpravy za mernú jednotku (koeficient zmeny „$P\_{m}$“ )
je vypočítaná ako podiel hodnoty indexu za kvartál a vybraný stavebný materiál „$m$“ v čase „$t$“ a hodnotyindexu za kvartál a vybraný stavebný materiál „$m$“ v čase „$t\_{0}$“.

Od vypočítaného podielu sa odpočíta priemerné medziročné tempo rastu hodnoty kvartálnych indexov vybraného stavebného materiálu „$m$“ v čase „$t\_{riziko}$“.

Navýšenie za vybraný stavebný materiál „$m$“ (t.j. „$Navýšenie P\_{m}$“) je vypočítané ako násobok násobiteľa úpravy (koeficientu zmeny) „$P\_{m}$“ a jednotkovej ceny vybraného stavebného materiálu „$m$“ (t. j. $JC\_{m}$) v čase „$t\_{0}$“, od ktorého je následne odpočítaná jednotková cena vybraného stavebného materiálu „$m$“ (t. j. $JC\_{m}$) v čase „$t\_{0}$“ a výsledok je vynásobený realizovaným množstvom materiálu „$m$“ v čase „$t$“.

Celkové navýšenie za všetky počítané vybrané stavebné materiály „$m$“
(t. j. $Navýšenie P$) je vypočítané ako súčet jednotlivých hodnôt navýšení $Navýšenie P\_{m}$**.**

1. V prípade, že násobiteľ úpravy (koeficient zmeny) pre vybraný stavebný materiál $P\_{m}$dosahuje hodnoty nižšie ako číslo 1, použije sa vo výpočte hodnota pre $P\_{m}$rovná číslu 1.
2. Výsledný súhrnný nárok zhotoviteľa a súhrnné navýšenie má hodnotu:
3. V prípade, ak zmluva o realizácii diela už obsahuje indexačnú časť (valorizáciu), výsledná hodnota navýšenia bude vypočítaná podľa tohto metodického pokynu a následne znížená o hodnotu indexácie (valorizácie) vyplývajúcu zo zmluvy o realizácii diela.
4. V prípade, ak zmluva o realizácii diela neobsahuje indexačnú časť (valorizáciu), výsledná hodnota navýšenia je vypočítaná na základe nárastu cien stavebných materiálov podľa tohto metodického pokynu.
5. Vzorec pre výpočet indexácie a násobiteľov úpravy je nasledovný:

$$P\_{m}=\left(\frac{Material m\_{t}}{Material m\_{t\_{0}}}\right)-TR priem m\_{t\_{riziko}}$$

$$Navýšenie P\_{m}=\left[(P\_{m}\*JC\_{ m})-JC\_{m}\right]\*Množstvo\_{m}$$

$Navýšenie P=$ **súčet navýšených hodnôt za jednotlivé materiály**

Kde:

$P\_{m}$:násobiteľ úpravy (koeficient zmeny), ktorý bude použitý pre výpočet navýšenia za jednotkovú cenu za stavebný materiál „$m$“ medzi obdobiami „$t\_{0}$“ a „$t$“. Hodnota násobiteľa úpravy sa zaokrúhľuje matematicky na 3 desatinné miesta. V prípade, ak je vypočítaná hodnota nižšia ako číslo 1, použije sa vo výpočte číslo 1.

$m $ : konkrétny vybraný stavebný materiál v prislúchajúcej kotve podľa Článku 2, ods. 5.

$Material m$ : hodnota indexu za kvartál a vybraný stavebný materiál „$m$“. Hodnota je vypočítaná ako aritmetický priemer 3 mesačných hodnôt podľa Článku 2, ods. (7). Indexy vstupujúce do výpočtu majú povahu indexov december 2005=100.

$t$ : kvartál realizácie, rozhodujúci kvartál, kvartál v ktorom prebiehala realizácia stavby a za ktorý si zhotoviteľ stavby uplatňuje mechanizmus úpravy ceny.

$t\_{0}$ : kvartál podávania ponúk, referenčný kvartál, kvartál do ktorého spadá kalendárny deň, v ktorý uplynula lehota na predkladanie ponúk
do súťaže na zhotovenie stavby.

$t\_{riziko}$ : obdobie 5 rokov späť na výpočet tzv. očakávaného rizika, obdobím na výpočet očakávaného rizika na základe vývoja ceny konkrétneho vybraného stavebného materiálu („$m$“) je obdobie 5 rokov predchádzajúce referenčnému kvartálu „$t\_{0}$“.

$TR priem m\_{t\_{riziko}}$ : aritmetický priemer medziročného tempa rastu kvartálnych indexov vybraného stavebného materiálu „$m$“ v čase „$t\_{riziko}$“. V prípade, ak je vypočítaná hodnota nižšia ako 0, použije sa hodnota 0.

$Navýšenie P\_{m}$ : vypočítaná suma navýšenia za vybraný stavebný materiál „$m$“
na základe objektívnych príčin zmeny pôvodnej jednotkovej ceny stavebného materiálu „$m$“.

$JC\_{m}$ : jednotková cena, hodnota v EUR vyjadrení za mernú jednotku konkrétneho stavebného materiálu „$m$“ v čase „$t\_{0}$“ na základe spôsobu určenia podľa Článku 2, ods. 6.

$Množstvo\_{m}$ : realizované množstvo konkrétneho stavebného materiálu „$m$“
v čase „$t$“.

$Navýšenie P$ : súčet navýšení jednotlivých počítaných vybraných stavebných materiálov „$m$“.

**Článok 3**

Spracované údaje ŠÚ SR ukazovateľa „*Výrobné ceny vybraných materiálov používaných v stavebníctve podľa členenia CPA: index december 2005=100 [sp1823ms]*“ potrebné na výpočet, ktorým sa stanovuje mechanizmus úpravy ceny podľa tohto Metodického pokynu, budú zverejnené a aktualizované na webovej stránke Ministerstva dopravy a výstavby Slovenskej republiky.

**Článok 4**

Tento Metodický pokyn ruší Metodický pokyn Ministerstva dopravy a výstavby Slovenskej republiky č. 22/2022, ktorým sa stanovuje mechanizmus úpravy ceny v dôsledku zmien nákladov pri projektoch opravy a údržby, pri výstavbe, modernizácie a rekonštrukcie inžinierskych stavieb a budov – zmena zmluvy, rámcovej dohody a koncesnej zmluvy počas
jej trvania, ktorý nadobudol účinnosť dňa 13.7.2022.

Tento Metodický pokyn nadobúda účinnosť dňa .... 2022. Ukončenie platnosti tohto Metodického pokynu bude závisieť od ukončenia vojny Ruskej federácie na území Ukrajiny a bude definované vydaním samostatného Metodického pokynu, alebo rozhodnutím Ministerstva dopravy a výstavby Slovenskej republiky.

**Článok 5**

Indexácia inžinierskych stavieb a budov s dátumom vyhlásenia verejného obstarávania od 8.6.2022 sa riadi Metodickým pokynom Ministerstva dopravy a výstavby Slovenskej republiky č. 19/2022.

 V Bratislave

 **Andrej Doležal**

minister dopravy a výstavby

 Slovenskej republiky

1. § 43a, ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov [↑](#footnote-ref-1)
2. § 43b a § 43c, ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov [↑](#footnote-ref-2)
3. §2 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov [↑](#footnote-ref-3)
4. §7 – 9 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov [↑](#footnote-ref-4)
5. Štatistická klasifikácia produktov podľa činností (CPA) 2015: [https://slovak.statistics.sk/wps/portal/!ut/p/z1/jZBBb4JAEIV\_Sw8cuzM46K69LRxk1SZASsC9NGgQSVwwuC1\_v9T00Cbt1rnN5Hvz8h5oKEF31XvbVLbtu-o87Tu9eE25EmHoS8TnTYSKVJyGMvNRzqG4AdFKxgHfIortao5Kxnm2TIlQEuh79PjHSLxP7wC0-30B2mmhgi\_AFfE\_kzXodm\_YeDAMmZjRdCU\_CPiSuE-fHctuT6IBPdTHeqgH9jZM1Z-svVyfPPRwHEfW9H1zrtmhNx7-Jjn1VwvlTxJ2Uzv8W7Y4ClFliyTfJC-ENLvV5wQuJs9LbBNTCCse04cPbc-u4w!!/#Z7\_Q7I8BB1A00HCB0IR6PUKPT3032](https://slovak.statistics.sk/wps/portal/%21ut/p/z1/jZBBb4JAEIV_Sw8cuzM46K69LRxk1SZASsC9NGgQSVwwuC1_v9T00Cbt1rnN5Hvz8h5oKEF31XvbVLbtu-o87Tu9eE25EmHoS8TnTYSKVJyGMvNRzqG4AdFKxgHfIortao5Kxnm2TIlQEuh79PjHSLxP7wC0-30B2mmhgi_AFfE_kzXodm_YeDAMmZjRdCU_CPiSuE-fHctuT6IBPdTHeqgH9jZM1Z-svVyfPPRwHEfW9H1zrtmhNx7-Jjn1VwvlTxJ2Uzv8W7Y4ClFliyTfJC-ENLvV5wQuJs9LbBNTCCse04cPbc-u4w%21%21/#Z7_Q7I8BB1A00HCB0IR6PUKPT3032) [↑](#footnote-ref-5)
6. Ukazovateľ ŠÚ SR, Výrobné ceny vybraných materiálov používaných v stavebníctve podľa členenia CPA: index december 2005=100 [sp1823ms]“: <http://datacube.statistics.sk/#!/view/sk/vbd_sk_win2/sp1823ms/v_sp1823ms_00_00_00_sk> [↑](#footnote-ref-6)